b'\n_START_ARTICLE_\nPredsednik Zdru\xc5\xbeenih dr\xc5\xbeav Amerike\n_START_SECTION_\nVolitve predsednika Zdru\xc5\xbeenih dr\xc5\xbeav Amerike\n_START_PARAGRAPH_\nPredsedni\xc5\xa1ke volitve se izvedejo vsake \xc5\xa1tiri leta, nazadnje so bile tako leta 2016. Volijo lahko dr\xc5\xbeavljani, stari 18 let ali ve\xc4\x8d. Voli se predsednika in podpredsednika skupaj. Bistveno je, da med kandidati za predsednika ne zmaga tisti, ki dobi ve\xc4\x8dino vseh glasov volivcev, temve\xc4\x8d tisti, ki dobi ve\xc4\x8dino od 538 elektorskih glasov, to je ve\xc4\x8d kot 270._NEWLINE_Elektorski glasovi predstavljajo zmago kandidata v eni zvezni dr\xc5\xbeavi (zraven spada \xc5\xa1e District of Columbia). \xc4\x8ce torej predsedni\xc5\xa1ki kandidat dobi ve\xc4\x8dino glasov volivcev v posamezni zvezni dr\xc5\xbeavi, dobi vse elektorske glasove te zvezne dr\xc5\xbeave in torej ta dr\xc5\xbeava podpira tega predsedni\xc5\xa1kega kandidata kot kandidata za predsednik ZDA. Izjema sta zvezni dr\xc5\xbeavi Nebraska in Maine. Zato je cilj kandidatov boriti se za vsako zvezno dr\xc5\xbeavo posebej. Leta 2016 je npr. Hillary Clinton izgubila na predsedni\xc5\xa1kih volitvah, \xc4\x8deprav je ve\xc4\x8dina volivcev v ZDA volila zanjo, a ji to zaradi sistema elektorskih glasov ni prineslo zmage._NEWLINE_Koliko elektorskih glasov ima dr\xc5\xbeava je odvisno od tega, koliko okro\xc5\xbeij (podobno ob\xc4\x8dinam ali pokrajinam) zvezna dr\xc5\xbeava ima. \xc5\xa0tevilo okro\xc5\xbeij (angl. counties) je odvisno od \xc5\xa1tevila prebivalcev. Kalifornija ima npr. 36 milijonov prebivalcev (podatki leta 2006), ki so pribli\xc5\xbeno enakomerno porazdeljeni v 53 okro\xc5\xbeij. Kansas ima 3 milijone prebivalcev (podatki leta 2006), razdeljenih v 4 okro\xc5\xbeja. S tem se mo\xc4\x8d \xc5\xa1tevila glasov porazdeli na \xc5\xa1tevilo elektorskih glasov in nekako uravnote\xc5\xbei\xc2\xa0\xc2\xbbglas ljudstva\xc2\xab. Ve\xc4\x8dja populacija zvezne dr\xc5\xbeave torej pomeni ve\xc4\x8d okro\xc5\xbeij, kar pomeni ve\xc4\x8dje \xc5\xa1tevilo elektorskih glasov in torej ve\xc4\x8dji vpliv na rezultat volitev._NEWLINE_\xc5\xa0tevilo elektorjev dolo\xc4\x8dene zvezne dr\xc5\xbeave je torej \xc5\xa1tevilo okro\xc5\xbeij plus \xc5\xa1tevilo senatorjev, ki pa je za vse zvezne dr\xc5\xbeave 2. Tako ima Kalifornija 53+2=55 elektorskih glasov in Kansas 4+2=6 elektorskih glasov. Zato so zvezne dr\xc5\xbeave z veliko prebivalcev tako pomembne za predsedni\xc5\xa1ke kandidate._NEWLINE_Po zmagi dolo\xc4\x8denega predsedni\xc5\xa1kega kandidata le-ta prise\xc5\xbee na 20. januarja kot predsednik ZDA.'